Diari Oficial de la Generalitat Valenciana


Sumari del DOGV 5653, del 04-12-2007 (2007/14089)

RESOLUCIÓ de 26 de novembre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una finca situada a Puig (València), realitzada per l'ajuntament del dit municipi a favor de la Generalitat, per a ser destinada a la construcció d'un institut d'educació secundària.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5653

Data del DOGV
:   04-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14148


Data del document
:   26-11-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * cultura regional
    * transmissió de la propietat
    * propietat immobiliària

RESOLUCIÓ de 26 de novembre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una finca situada a Puig (València), realitzada per l'ajuntament del dit municipi a favor de la Generalitat, per a ser destinada a la construcció d'un institut d'educació secundària. [2007/14503]  
L'Ajuntament de Puig, en acords del Ple de data 30 de novembre de 2005 i 24 d'abril de 2007, va acordar la cessió gratuïta a la Generalitat de la finca de la seua propietat, de 14.650 m² de superfície, situada en l'avinguda de l'Institut, 1. de la dita població. Tal com consta en els acords mencionats l'immoble té caràcter de domini públic.  
A proposta de la conselleria d'Educació es van iniciar els tràmits legals oportuns per a l'acceptació de la finca.  
La cessió es realitza amb la finalitat de destinar la finca a la construcció d'un institut d'educació secundària.  
En conseqüència, basant-se en el que disposen els articles 37 i 44 de la Llei 14/2003, de Patrimoni de la Generalitat, i la disposició addicional onzena de la dita llei que regula la mutació demanial, i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Puig de la finca de 14.650 m² de superfície, situada en l'avinguda de l'Institut, 1, de la dita població, que confronta: nord, en 74,69 metres amb resta de la parcel·la d'equipament no cedida; sud, rotonda de la Pau i carrer en projecte; est, en 191, 69 metres amb l'avinguda de l'Institut i oest, carrer en projecte.  
Se segrega de la finca de 23.915 m² de superfície inscrita en el Registre de la Propietat de Massamagrell al tom 25425, llibre 298, foli 216, finca 19455, inscripció 1ª.   
Referència cadastral: 0145185ZK0857U9559RU (part).  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Puig, s'efectua amb la condició de destinar la finca a la construcció d'un institut d'educació secundària, i queda subjecta al que disposa l'article 37 de la Llei 14/2003, de Patrimoni de la Generalitat.   
Per la seua part, l'ajuntament cedent assumix els compromisos de dotar la parcel·la dels servicis urbanístics que falten per executar, eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després, dotant els projectes necessaris per a això.   
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 26 de novembre de 2007.- El conseller d'Economia, Hisenda i Ocupació: Gerardo Camps Devesa.